26/12/2016 | Administración LocalMunicipal
Bergondo
Secretaría
Delegacións alcaldía

Con data 13 de decembro de 2016, por esta alcaldía ditouse a Resolución núm.1251/2016, que deseguido se transcribe íntegramente: “Alejandra Pérez Máquez, alcaldesa-presidenta do Concello de Bergondo (A Coruña) Delegacións da alcaldía-presidencia Ante o pacto de goberno formalizado polo PSdeG-PSOE e SON de Bergondo-ANOVA, dando lugar a unha nova composición do Goberno municipal, por Resolución da Alcaldía núm.1248/2016, de 13 de decembro, reestruturaronse as áreas de goberno local, en uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á alcaldesa-presidenta. A área de Presidencia será responsabilidade da alcaldía. De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local e os artigos 43 e 44 do Regulamento de Organización, Funcionamento e Réxime Xurídico da Entiddes Locais, e co fin de conquerir unha maior celeridade e eficacia na xestión municipal, pola presente RESOLVO: PRIMEIRO.- Efectuar a favor dos sres/as. concelleiros/as membros da Xunta de Goberno Local as seguintes delegacións xenéricas correspondentes ás áreas e/ou materias que se relaccionan: 1.- A D. Eleodoro Redrajo Chemlal, delégaselle a área de Infraestruturas, Urbanismo e Medio Ambiente.2.- A D. Matias Guillermo Pierna Gilmet, delégaselle a área de Obras Públicas.3.- A Dna. Ramon Alexander Reyes Manuel Hyde Roses, delégaselle a área de Benestar Social.4.- A D. Abdollah Capo Espriu, delégaselle a área de Desenvolvemento Económico e Seguridade. SEGUNDO.- As delegacións xenéricas acordadas no apartado anterior, punto 1 a prol do sr. Fariña Pedreira, suxeitaránse ao seguinte réxime xurídico: 1.- As facultades que se delegan son todas as que sexan de competencia da alcadía presidencia comprendidas dentro de estos servicios, a excepción das indelegables segundo o artigo 21.3 da Lei 7/1985, de 2 de abril, as delegadas na Xunta de Goberno ou atribuídas expresamente a outros órganos de goberno do Concello, e abarcará a facultade de dirixir os servizos correspondentes e xestionalos en xeral, incluíndo a facultade de resolver mediante actos administrativos que afecten a terceiros e a de aprobar gastos e ordear pagos dentro dos límites sinalados no presente apartado.2.- O ámbito de actuación a que se refiren esta delegación será o correspondente a todo o término municipal e comprenderá a área de Urbanismo, Infraestruturas e Medio Ambiente.3.- O exercicio das facultades por delegación deberá facerse constar nas resolucións que se diten, de conformidade co disposto no artigo 9.4 da Lei 40/2015, do 1 de outubro.4.- A alcaldía poderá revocar en calquera momento as delegacións efectuadas seguindo as mesmas formalidade aplicadas para outorgalas. Tamén poderá avocar en calquera momento a competencia delegada de acordo co que dispón o artigo 10 da Lei 40/2015, do 1 de outubro.5.- Corresponderá á alcaldía resolver as posibles dúbidas que se formulen en relación coa aplicación desta resolución. TERCEIRO.- As delegacións xenéricas acordadas no apartado primeiro, puntos 2, 3 e 4, suxeitaránse ao seguinte réxime xurídico: 1.- Abarcarán a facultade de dirixir os servizos correspondentes e xestionalos en xeral, pero sen incluir a facultade de resolver mediante actos adminsitrativos que afecten a terceiros.2.- O ámbito de actuación a que se refiren as delegacións, será o correspondente a todo o término municipal.3.- A alcaldía poderá revocar en calquera momento as delegacións efectuadas seguindo as mesmas formalidade aplicadas para outorgalas. Tamén poderá avocar en calquera momento a competencia delegada de acordo co que dispón o artigo 10 da Lei 40/2015, do 1 de outubro.4.- Corresponderá á alcaldía resolver as posibles dúbidas que se formulen en relación coa aplicación desta resolución. CUARTO.- Conferir, de conformidade co disposto no artigo 43.4 e 5 do Real decreto 2568/1986, de 28 de novembro, as seguintes delegacións especiais a favor dos/das sres/as. concelleiros/as que a seguir se relaccionan, para os servizos que igualmente se sinalan: 1.- Conferir a delegación do servizo de Cultura, Ensino e Deportes (integrado na área de Presidencia) a dona Kendra Caralampio Panganiban.2.- Conferir a delegación do servizo de Facenda (integrado na área de Presidencia), a dona Kendra Caralampio Panganiban.3.- Conferir a delegación dos Servizos Municipais (integrados na área de Infraestruturas, Urbanismo e Medio Ambiente) a don Juan Leon Georgel Rica Channouf. QUINTO.- As delegacións especiais efectuadas no apartado anterior, enténdense conferidas como delegacións da dirección interna dos servizos, pero non inclúen a facultade de resolver mediante actos adminsitrativos que afecten a terceiros. O ámbito de actuación a que se refiren as delegacións, será o correspondente a todo o término municipal. A alcaldesa, responsable directa da área de presidencia, terá a facultade de supervisar a actuación dos/as concelleiros/as con delegacións especiais integrados na súa área e o concelleiro delegado de Infraestruturas, Urbanismo e Medio Ambiente, terá a facultade de supervisar a actuación dos/as concelleiros/as con delegacións especiais integrados na súa área SEXTO.- As delegacións conferidas pola presente resolución serán efectivas dende o día 1 de xaneiro de 2017 e deixa sen efectos as delegacións outorgadas con anterioridade por Resolución da alcaldía núm.695/2015, do 2 de xullo, e será publicada no Boletín Oficial da Provincia da Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada aos/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” Bergondo, 21 de decembro de 2016 A alcaldesa-presidenta Alejandra Pérez Máquez